ดึ๊ก ฟุก

เหงียน ดึ๊ก ฟุก (; เกิด 15 ตุลาคม ค.ศ. 1996) หรือชื่อในวงการ ดึ๊ก ฟุก เป็นนักร้องชาวเวียดนาม เขาเป็นที่รู้จักจากการชนะ เดอะวอยซ์เวียดนาม ฤดูกาลที่สาม และยังตัวแทนของเวียดนามในการประกวดดนตรีนานาชาติอินเตอร์วิชันปี 2025 ด้วยเพลง "ฟู่ดงเทียนเวือง" ซึ่งเขาชนะการประกวดด้วยคะแนน 422 คะแนน

 ประวัติ 
 ชีวิตช่วงต้นและการเข้าสู่วงการ 
ดึ๊ก ฟุก เป็นบุตรชายคนโตของครอบครัวที่อาศัยอยู่ในย่านใจกลางเมืองฮานอยที่มีรายได้ปานกลางและไม่มีใครทำงานด้านศิลปะและในวงการบันเทิง ความหลงใหลในการร้องเพลงของเขามาจากการที่ครอบครัวของเขาชอบร้องเพลงคาราโอเกะ ในช่วงมัธยมปลาย เขาเข้าร่วมการคัดเลือกนักแสดงศิลปะการแสดงที่โรงเรียนจัดขึ้นมากมาย แต่เนื่องจากปัจจัยหลายประการทำให้เขาไม่สามารถแสดงได้ เมื่ออยู่ชั้นมัธยมศึกษาปีที่ 6 เขาได้ทำการแสดงในพิธีสำเร็จการศึกษา เมื่อเขาเข้าศึกษาต่อในระดับมหาวิทยาลัย เขาได้เข้าร่วมชมรมดนตรีของมหาวิทยาลัย

 ชัยชนะใน เดอะวอยซ์เวียดนาม
ในปี 2015 เขาเข้าร่วมการแข่งขัน เดอะวอยซ์เวียดนาม โดยก่อนหน้านั้นเขาได้เข้าร่วมการแข่งขัน เวียดนามไอดอล และ เวียดนามก็อตทาเลนต์ แต่เขาตกรอบแรก ในการแข่งขันรอบ The Blind Audition เขาขับร้องเพลง "ไอม์น็อตเดอะอนลีวัน" ของแซม สมิธ จนชนะใจโค้ชทั้งสี่คน จากนั้นเขาจึงตัดสินใจเข้าร่วมทีมของมิ๋ เติม หลังจากเข้าร่วมการแข่งขันภายใต้การดูแลของมิ๋ เติมเป็นเวลา 6 เดือน ในวันที่ 20 กันยายน ค.ศ. 2015 เขาได้รับชัยชนะ นับเป็นศิลปินชายคนแรกที่ชนะ เดอะวอยซ์เวียดนาม โดยมีอัตราการโหวตผ่านข้อความเอสเอ็มเอสสูงถึง 49.25%ซึ่งชัยชนะในครั้งนี้กลายเป็นประเด็นที่มีการถกเถียงอย่างกว้างขวาง โดยมีหลายความเห็นว่าเขาไม่คู่ควรกับชัยชนะนี้และมีการอ้างว่าเขาชนะเพราะมิ๋ เติมได้ทำข้อตกลงกับคณะผู้จัดงานบางอย่าง แต่ก็มีหลายความเห็นที่มองว่าเขาคู่ควรกับตำแหน่งนี้ เพราะในแต่ละรอบการแสดงสด เขามักจะทิ้งความประทับใจให้กับผู้ชม และมักจะเป็นผู้เข้าแข่งขันที่ได้รับความสนใจจากสาธารณชนและสื่อมากที่สุดอยู่เสมอ

หลังชัยชนะในครั้งนั้นมา 3 เดือน เขาได้ร่วมงานกับฟั่ม ตว่าน ทั๊ง เพื่อเปิดตัวผลงานเพลงชิ้นแรกของเขา "อนลีวันเซนเทนซ์" ผลงานชิ้นแรกนี้ทำให้ฟุกและผู้ประพันธืเพลงได้รับรางวัลนักร้องทรงคุณค่าและรางวัลเพลงประจำเดือนในรายการบ่ายห๊าตเวี่ยตปี 2015ในเดือนพฤศจิกายน ค.ศ. 2015 และรางวัล "นักร้องยอดนิยม" ซึ่งโหวตโดยผู้ชมในคืนสุดท้ายของรายการ เพลง "อนลีวันเซนเทนซ์" ยังปรากฏอยู่ในรายชื่อผู้เข้าชิงรางวัลเพลงแห่งปีของเดโวชันมิวสิกอะวาร์ด ครั้งที่ 11 อีกด้วย

 ปัจจุบัน 
ในช่วงต้นปี 2016 เขาได้เข้าร่วมรายการ "วีทีวีซองส์ไอเลิฟ" พร้อมกับมิวสิกวิดีโอ "ฮินเดนเฟส" และได้รับรางวัลที่สาม เขายังได้เข้าร่วมในรายการเฟอร์เฟกต์ทรานสฟอร์เมชัน โดยเขาได้แปลงร่างเป็นตั่ญ ล่ก ในเดือนธันวาคม 2016 เขาได้เปิดตัวเพลง "มายซันไชน์" ซึ่งเป็นเพลงประกอบภาพยนตร์เรื่อง เจ่อแอมเด๊นหง่างมาย

ในปี 2017 เขาได้เปลี่ยนแปลงรูปลักษณ์ครั้งใหญ่หลังจากเข้ารับการทำศัลยกรรมพลาสติก ถึงแม้จะเป็นที่รู้จักด้วยน้ำเสียงที่ทรงพลังและเปี่ยมไปด้วยอารมณ์ แต่ฟุกมักถูกวิพากษ์วิจารณ์จากผู้ชมถึงรูปลักษณ์ที่น่าเกลียด ซึ่งไม่เข้ากับเสียงของเขา โดย ณ เวลนั้น เขาถูกเรียกขานว่าเป็นผู้ชนะเดอะวอยซ์ที่น่าเกลียดที่สุด

เมื่อวันที่ 29 กันยายน ค.ศ. 2019 ฟุกได้เปิดตัวมิวสิกวิดีโออย่างเป็นทางการสำหรับเพลง "ออลเดอะเบสต์" โดยมีเนื้อหาที่ได้รับแรงบันดาลใจจากเรื่องสั้น จีแฟ่ว ของนาม กาว

วันที่ 11 กุมภาพันธ์ ค.ศ. 2020 ฟุกได้ปล่อยเพลง "มอร์แดนเลิฟ"

เมื่อวันที่ 27 กันยายน ค.ศ. 2020 ฟุกได้ปล่อยเพลงแนวเวิลด์มิวสิก "เดียร์พลีสโดนต์โกโฮม" ที่เขาผลิตขึ้นร่วมกับซูบอย

วันที่ 11 กุมภาพันธ์ ค.ศ. 2022 ฟุกได้ปล่อยเพลง "เฟิร์สเดย์"

เมื่อช่วงค่ำของวันที่ 24 กันยายน ค.ศ. 2022 ฟุกได้ปล่อยมิวสิกวิดีโอใหม่ "Qua qua doi, hien dai don" ซึ่งประพันธ์โดยเหงียน ฟุก เทียน และมีคาวาอี ตวน อันห์เป็นนักแสดงนำ

เมื่อวันที่ 9 กุมภาพันธ์ ค.ศ. 2023 ฟุกได้ร่วมมือกับกลุ่ม 911 ปล่อยเพลงสองภาษาอังกฤษ-เวียดนาม "ไอดู"

ในปี 2024 ดึ๊กฟุกได้เข้าร่วมรายการอัญจาย "เซย์ฮาย"

ในวันที่ 14 กรฎาคม ค.ศ. 2025 ได้มีการประกาศว่าฟุกจะเป็นตัวแทนของเวียดนามในการประกวดดนตรีนานาชาติอินเตอร์วิชันปี 2025 ซึ่งจะจัดขึ้นที่ไลฟ์อะรีนาในโนโวอิวานอฟสโกเย ประเทศรัสเซีย ด้วยเพลง "ฟู่ดงเทียนเวือง"

 หมายเหตุ 

 อ้างอิง 

หมวดหมู่:นักร้องเวียดนาม
หมวดหมู่:บุคคลที่เกิดในปี พ.ศ. 2539
หมวดหมู่:บุคคลที่ยังมีชีวิตอยู่
หมวดหมู่:ผู้เข้าประกวดการประกวดดนตรีนานาชาติอินเตอร์วิชันปี 2025